**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**ΑΝΑΚΟΙΝΩΣΗ**

# Πρόσθετη ημερομηνία υποβολής αιτήσεων

# για συμμετοχή στα Ειδικά Σχέδια για την περίοδο

# από την 1η Απριλίου 2021 μέχρι και την 30η Απριλίου 2021

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει ότι **μόνο** για **την Τετάρτη, 19 Μαΐου 2021** θα μπορούν να υποβληθούν ηλεκτρονικές αιτήσεις για συμμετοχή στα ακόλουθα Ειδικά Σχέδια:

1. Ειδικό Σχέδιο Πλήρους Αναστολής των Εργασιών της Επιχείρησης (Αίτηση ΕΕΑ.3),
2. Ειδικό Σχέδιο Μερικής Αναστολής των Εργασιών της Επιχείρησης (Αίτηση ΕΕΑ.4) (απαραίτητη η υποβολή Έκθεσης Εγκεκριμένου Λογιστή),
3. Ειδικό Σχέδιο Οικονομικών Δραστηριοτήτων Συνδεόμενων με την Τουριστική Βιομηχανία ή Οικονομικών Δραστηριοτήτων οι οποίες επηρεάζονται από τον Τουρισμό (Αίτηση ΕΕΑ.10 ή ΕΕΑ.11) (απαραίτητη η υποβολή Έκθεσης Εγκεκριμένου Λογιστή),
4. Ειδικό Σχέδιο Ορισμένων Κατηγοριών Αυτοτελώς Εργαζομένων (Αίτηση ΕΕΑ.5) (για αυτοτελώς εργαζομένους οι οποίοι εμπίπτουν στην κατηγορία «9» της παραγράφου 3(γ) των Όρων και Προϋποθέσεων της σχετικής Απόφασης απαραίτητη η υποβολή Έκθεσης Εγκεκριμένου Λογιστή).

για την περίοδο από την **1η Απριλίου 2021 μέχρι και την 30η Απριλίου 2021**, από ενδιαφερομένους οι οποίοι για οποιοδήποτε λόγο δεν υπέβαλαν σχετική αίτηση κατά την περίοδο υποβολής αιτήσεων για τον μήνα Απρίλιο 2021.

Επιπρόσθετα, όσες επιχειρήσεις έχουν Αριθμό Μητρώου Εργοδότη με οικονομική δραστηριότητα που ανήκει στο χονδρικό εμπόριο αλλά ασχολούνται και με το λιανικό εμπόριο και δεν έχουν ακόμη προβεί στην απαραίτητη διόρθωση στις Υπηρεσίες Κοινωνικών Ασφαλίσεων, θα μπορούν να υποβάλουν αίτηση στο Σχέδιο της Πλήρους Αναστολής Εργασιών για την περίοδο από την 26η Απριλίου 2021 μέχρι και την 30η Απριλίου 2021.

Πληροφόρηση για τα Σχέδια βρίσκεται στην ειδική ιστοσελίδα [www.coronavirus.mlsi.gov.cy](http://www.coronavirus.mlsi.gov.cy)

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

14 Μαΐου 2021